Efarmostos z Opuntu

Efarmostos (Efarmostos) bol v roku 468 pred Kr. olympijský víťaz v zápasení.Pindar, Odes for Victorious AthletesPindaros, Olympionikoi, 9.

Efarmostos pochádzal z opuntskej šľachtickej rodiny. Bol to vynikajúci zápasník, ktorý si vybojoval víťazstvo na 78. olympijských hrách.  V tejto disciplíne sa okrem triumfu z Olympie preslávil aj víťazstvami na celogréckych hrách v Delfách, v Isthmii, v Nemei a víťaznými vencami ho korunovali i na hrách v Maratóne, v Tébach a v Eleuzíne. Jeho víťazstvá ospieval vo svojich ódach básnik Pindaros, naslávnejší starogrécky predstaviteľ zborovej lyriky. Podľa neho Efarmostos vyhrával skôr svojim umom ako hrubou fyzickou silou.

Zápasenie zaviedli v Olympii na 18. hrách v roku 708 pred Kr. Prvým víťazom tejto disciplíny bol Eurybatos zo Sparty.Eusebios, Kronika 2,193. Zápasenie (palé) sa podobalo dnešnému „grécko-rímskemu"; aby súťažiaci zvíťazil, musel súpera trikrát zvaliť na zem tak, že sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.   

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v zápasení